**Монгол Улс**

**Архангай аймаг**

**ТОГТВОРТОЙ ХӨГЖЛИЙН ХЭТИЙН ЗОРИЛТ, ҮЙЛ АЖИЛЛАГААНЫ ТӨЛӨВЛӨГӨӨ 2026**

Цэцэрлэг хот

2017 оны 02 дугаар сарын 09

**Агуулга**

**ОРШИЛ**

**НЭГДҮГЭЭР БҮЛЭГ ЕРӨНХИЙ МЭДЭЭЛЭЛ, АСУУДАЛ**

1.1 Ерөнхий мэдээлэл

1.2 Архангай аймгийн өнөөгийн байдал

1.3Тулгамдаж буй асуудлууд

**ХОЁРДУГААР БҮЛЭГ АРХАНГАЙ АЙМГИЙН ТОГТВОРТОЙ ХӨГЖЛИЙН ХЭТИЙН ЗОРИЛТ 2026**

2.1 Алсын хараа

2.2 Эрхэм зорилго

2.3 Cтратегийн зорилт

2.4 Хэрэгжүүлэх үйл ажиллагааны чиглэл

2.5 Хэрэгжүүлэх үе шат

2.6 Хэрэгжүүлэх механизм, хяналт шинжилгээ

2.7 Үр нөлөө, шалгуур үзүүлэлт

Хавсралтууд:

# **Нэгдүгээр бүлэг. Ерөнхий мэдээлэл**

**1. Ерөнхий мэдээлэл**

1.1 Дэлхий нийтэд тулгараад байгаа уур амьсгалын өөрчлөлт, эдийн засаг, хүн амын хурдацтай өсөлт, хэрэглээ, үйлчилгээний хэт өсөлт, байгалийн нөөцийн хомсдол нь дэлхийн оршин тогтнолд эрсдэл учруулж байна.

1.2 Монгол орон нь газар зүйн байршил, эмзэг экосистем, байгаль цаг агаараас хараат эдийн засгийн тогтолцоо зэргээс шалтгаалан уур амьсгалын өөрчлөлтөд нэн өртөмтгий. Сүүлийн дөчөөд жилийн дотор дэлхийн уур амьсгалын өөрчлөлт болон хүний үйл ажиллагааны улмаас экосистемд мэдэгдэхүйц өөрчлөлт орж, энэ нь цөлжилт, ган зудын давталт ихсэх, усны нөөц, биологийн олон янз байдал хомсдох зэргээр илэрч, улмаар улс орны эдийн засаг, ард түмний амьдралын түвшинд таагүй нөлөө үзүүлж эхлээд байна.

1.3 НҮБ-ын Ерөнхий ассамблейн 70 дугаар чуулганаар “Тогтвортой хөгжил 2030” хөтөлбөрийг баталсан. Тогтвортой хөгжил 2030 хөтөлбөр нь 17 зорилго, 169 зорилттой ба энэхүү хоорондоо харилцан хамааралтай зорилго нь хэнийг ч орхигдуулахгүй, ядуурлын бүх хэлбэрийн устгах, эх дэлхийгээ хамгаалах, хүн төрөлхтнийг тайван амгалан, баян чинээлэг, эрх тэгш амьдрах боломжоор хангах даян дэлхийн зорилго юм. Тогтвортой хөгжил гэж “*хойч үеийнхээ хэрэгцээгээ хангах боломжийг нь хязгаарлахгүй өнөө үеийн хэрэгцээг хангаж буй хөгжлийг хэлнэ*

**2. Архангай аймгийн өнөөгийн байдал ба хөгжлийн төлөв**

2.1 Архангай аймаг нь уул, ой, тал хээр /бүсээр бичих/ хосолсон 55.3 мянган м2 нутаг дэвсгэртэй, нийт газар нутгийн 18.2 хувь нь ойгоор бүрхэгдсэн, эх газрын эрс тэс уур амьсгалтай, цаг уурын олон жилийн дундаж үзүүлэлтээр 1 дүгээр сард -26 хэм хүртэл хүйтэрч, 7 дугаар сард +28 хэм дулаардаг бөгөөд жилдээ 232.3 мм хур тунадас унадаг.

2.2 Хоргын тогоо Тэрхийн цагаан нуур, Чулуутын хавцал, Өгийн нуур, Суварга хайрхан уул зэрэг байгалийн үзэсгэлэнт газрууд олонтойгоос гадна балар эртний хүний гал голомтын үлдэгдэл, шинэ чулуун зэвсгийн дараах хүрлийн үеийн өвөрмөц дурсгал, буган хөшөө, Түрэгийн их хаан Билэг, түүний дүү хун тайж Культегиний гэрэлт хөшөө, Хар Хорум хотын суурь зэрэг 582 онд босгосон гэрэлт хөшөөнөөс эхлээд XIII – XIX зууны үеийн бичигт болон хүн чулуун хөшөөнүүд зэрэг түүхийн эртний болоод дундад зууны үеийн олон дурсгалууд хадгалагдан үлдсэн байдаг.

2.3 Дэд бүтцийн хөгжил хангайн бүсийн бусад аймгуудыг бодвол харьцангуй сайн хөгжсөн, Монгол Улсын авто замын хэвтээ тэнхлэгийн төв зам 7 сумын /сүүлд нэмэгдсэн сумдуудыг оруулах/ нутгаар дайран өнгөрдөг, Улаанбаатар – Цэцэрлэг – Тариат чиглэлийн хатуу хучилттай авто зам, аймгийн бүх сум төвлөрсөн эрчим хүчний шугаманд холбогдсон. Өөрөөр хэлбэл дэд бүтэц сайн хөгжсөн учир орон нутагт жижиг дунд үйлдвэрийг хөгжүүлэх боломжтой юм.

2.4 Архангай аймаг 2016 онд 6366.8 сая төгрөгийн дотоодын нийт бүтээгдэхүүн /ДНБ/ үйлдвэрлэснээс 8.2%-ийг хүнс ундаа, 1,4%-ийг хэвлэл, 65,0%-ийг дулаан эрчим хүч, 13,2 хувийг усан хангамж, 4,5%-ийг модон эдлэл, 4,1%-ийг гутал хувцас, 3,6 хувийг бусад үйлдвэрлэл эзлэж байна.

2.5 Нийт нутаг дэвсгэрийг хамарсан геологийн нарийвчилсан судалгаа харьцангуй бага хийгдсэн боловч аймгийн газар зүй, геологийн тогтоц, тектоник эвдрэлийн тодорхойлолттоос аймгийн нутаг дэвсгэрт төрөл бүрийн ашигт малтмал байх, ялангуяа үнэт металл, газрын ховор элементийн эрдэсжсэн илэрц нилээдгүй байх магадлал тун өндөр байдаг. Аймгийн хэмжээнд ашигт малтмалын тусгай зөвшөөрөл 54 байгаагийн 22 нь ашиглалтын эрхийн лицензтэй талбай, энэ нь нийт газар нутгийн 0.15% - ийг эзэлж байна.

2.6 Сэргээгдэх эрчим хүчний газрын гүний дулааны эх үүсвэрийн тархац харьцангуй сайн, газрын гүний дулааныг эрчим хүчний зориулалтаар ашиглах боломжтой, хангайн нурууны томоохон гол цутгалуудад усыг өндөр уулын бүсэд барьж, усны эрчим хүчийг ашиглах арвин их нөөцтэй. Нийт 626 сая КВт/жил усны эрчим хүчний нөөцтэй гэж үздэг. Усан цахилгаан станц барих боломж бүхий 6 гол байдаг. Эдгээр голуудын эрчим хүчний нийлбэр нөөц нь 17 сая КВт/жил юм.

2.7 Аймгийн эдийн засгийн тэргүүлэх чиглэл хөдөө аж ахуй, аялал жуучлал зэрэг ногоон эдийн засгийг дэмжсэн эдийн засагтай байгаа нь давуу боломжийг олгодог.

2.8 Байгалийн үзэсгэлэн бүрдсэн, унаган төрхөө алдаагүй болон түүх соёлын дурсгалт газрууд, анагаах чанар бүхий халуун, хүйтэн рашаанууд элбэг, байгалийн аялал жуучлал, рашаан сувилалыг хөгжүүлэх боломжтой, байгалийн дагалдах баялаг ихтэй учир байгалийн жимс, жимсгэнийг ашиглан экологийн цэвэр хүнсний бүтээгдэхүүн үйлдвэрлэх, рашаан, цэвэр ус зэрэг савласан бүтээгдэхүүн, ХАА-гаас сүү цагаан идээний брэнд бүтээгдэхүүний зах зээлд өрсөлдөх боломж байна.

2.9 2016 оны байдлаар малын тоо толгойн хувьд нийт мал 5009,6 мян толгой, үхрийн тоогоор улсдаа тэргүүлж, адуугаар хоёр дугаар байранд орж байна.

2.10 Аймгийн эдийн засаг, хүн амын өсөлттэй уялдаад эрчим хүчний хэрэглээ 2020 онд 1.5 дахин, 2030 онд бараг 3 дахин өсөх хандлагатай байна.

**3. Архангай аймгийн ногоон хөгжилд тулгамдаж буй эн тэргүүний асуудлууд**

Дээр дурьдсанаар ногоон хөгжил, ногоон өсөлтийг бий болгоход ногоон эдийн засгийг хөгжүүлэх давуу тал, онцлог боломжууд ихтэй боловч сүүлийн жилүүдэд иргэд, ААН, байгууллагуудын зохисгүй үйл ажиллагаа, байгаль цаг уурын дулаарал зэрэг нөлөөллөөс шалтгаалж байгаль экологи доройтох сөрөг үзэгдлүүд ихэссээр байна.

3.1 Уур амьсгалын өөрчлөлт

Дэлхий даяар уур амьсгалын өөрчлөлтөнд орж, аюултай үзэгдлийн тоо нэмэгдэж байгаа үед манай аймагт ч гэсэн дулаарлын процесс явагдаж, аймгийн төвийн Цэцэрлэг станцад явуулсан ажиглалтыг мэдээгээр сүүлийн 10 жилийн агаарын дундаж температур олон жилийн дундаж температураас 0.60С градусаар дулаарсан, хур тунадасны жилийн нийлбэр хэмжээ 68.9 мм-ээр буурсан байна.

3.2 Бэлчээрийн доройтол

Цахир, Хангай, урд чиглэлийн Хашаат, Хотон, Өгийнуур, Өлзийт зэрэг сумдад цөлжих процесс илэрч, цөлжилт нийт нутгийн 32,9%-д сул, 10,02%-д дунд, 0,80%-д хүчтэй илэрч байна.

3.3 Ядуурал, амжиргааны түвшин

2016 оны жилийн эцсийн байдлаар /статистик/ 93,5 мянган хүн амтай, нийт өрхийн 47,7 хувь нь аймаг, сумын төвд, 52,3 хувь нь хөдөө багт амьдардаг. Аймгийн хүн амын 63,8 хувийг 35 хүртэлх насны хүүхэд залуучууд, 49,9 хувийг эмэгтэйчүүд эзэлдэг. Нийт хүн амын 31.4 /халамжаас/ хувийг амьжиргааны баталгаажих доод түвшингээс доогуур орлоготой хүн ам эзэлж байна.

3.4 Иргэдийн тогтвортой хөгжлийн боловсрол

Тогтвортой хөгжилд шилжихэд хамгийн том учир буй бэрхшээл нь иргэдийн амжиргааны түвшин доогуур, байгалийн баялгийг ашиглан хөрөнгө мөнгө олох дадал зуршил давамгайлсан, байгаль хамгаалах сэтгэлгээ, экологийн боловсрол сул байдгаас байгаль хамгаалал, байгалийн нөөцийг тогтвортой ашиглахад чиглэгдсэн бодлого, хөтөлбөр нь бодит үр дүнгээ өгөхгүй байна.

3.5 Байгалийн нөөцийн доройтол

Сүүлийн 10 жилийн хугацаанд ойн сангийн эзлэх талбай хумигдаж, ойн түймэр, хортон хөнөөлт шавьж, зүй бус мод бэлтгэл зэргээс 156.2 мянган га – аар хорогдсон, ойгоос зөвшөөрөлгүй хулгайгаар мод бэлтгэх, тээвэрлэх явдал буурахгүй, байгаль орчны эсрэг гэмт хэргийн нийт зөрчлийн 63.5 хувийг эзэлж байна. Аймаг өөрийн хэрэгцээг хангах нүүрсны орд байхгүй учир аймгийн төв болон томоохон суурингуудад орон сууцны халаалт, галын түлшинд орон байрны халаалт, галлагаанд модыг ихээр хэрэглэж ойр орчны ойн сан ойн хэв шинжээ алдахад хүрч байна.

Гадаргын болон газрын доорх усны түвшин багасч гол горхины 23.8 %, булаг шандын 25.2%, нуур цөөрийн 12.6% хатаж ширгэж бэлчээр эзгүйдэх, цаашлаад усны чанар доройтох зэрэг сөрөг үзэгдлүүд гарсаар байна.

3.5 Орчны бохирдол

Агаарын чанарын албанаас явуулсан судалгаагаар Цэцэрлэг хотын агаарын чанар жил бүр доройтож агаар дахь хүхэрлэг хийн агууламж 2008 оныхоос 2 - 4 дахин, азотын исэл 1.5 - 2.3 дахин ихэссэн байна.

# **Хоёрдугаар бүлэг. Архангай аймгийн тогтвортой хөгжлийн алсын хараа, эрхэм зорилго, стратегийн зорилт, зарчим**

**2.1Архангай аймгийн алсын хараа**

Бие даасан, олон талт эдийн засагтай, тогтвортой хөгжлийг цогцлоосон, ажиллаж, амьдрахад таатай аймаг болно.

**2.2 Эрхэм зорилго**

Иргэдийнхээ амьдралын түвшинг тууштай дээшлүүлж,хүний хөгжлийг дээдэлсэн, хөдөө аж ахуй, аялал жуулчлалыг хөгжлийн тэргүүлэх чиглэлээ болгон, байгаль экологийн нөөцийг зохистой удирдаж, олон улс, бүс нутаг, үндэсний хэмжээнд ухаалаг засаглал, хамтын ажиллагааг өргөжүүлэн, тогтвортой байдлыг хангасан аймаг болно.

**2.3 Стратегийн зорилт**

Эрхэм зорилгодоо хүрэхийн тулд дараах зорилго, зорилтуудыг дэвшүүлж байна.

**Тогтвортой эдийн засгийн өсөлт - ногоон эдийн засгийн хөгжил**

Байгалийн нөөцийн хэмнэлттэй, хүлэмжийн хийн ялгарал болон хаягдал багатай,хүртээмжтэй, ногоон эдийн засгийн өсөлтийг дэмжсэн олон талт эдийн засгийг хөгжүүлж, бүс нутгийн хэрэглээг хангахад чиглэгдсэн импортыг орлох, гадаад зах зээлд чиглэсэн жижиг дунд үйлдвэрлэлийг хөгжүүлж, ажлын байрыг нэмэгдүүлэн, хөдөө аж ахуй, аялал жуулчлалыг тэргүүлэх чиглэл болгож хөгжүүлнэ.

**Зорилт 1:** Уур амьсгалын өөрчлөлтөд дасан зохицсон тогтвортой хөдөө аж ахуйг хөгжүүлнэ.

1.1 Мал маллах, газар тариалан эрхлэх уламжлалт арга ухааныг шинжлэх ухааны ололттой хослуулан малчид, тариаланчдыг мэргэшүүлж залгамж халааг бэлтгэх ажлыг үе шаттай зохион байгуулах

1.2 Нийт сүрэгт цөм сүргийн эзлэх хувийгнэмэгдүүлж, эрчимжсэн загвар, цогцолбор аж ахуйг олноор бий болгон малын гаралтай түүхий эд, бүтээгдэхүүн үйлдвэрлэл, бэлтгэн нийлүүлэлт, хадгалалт, тээвэрлэлт, борлуулалтын сүлжээг аймаг, сумын түвшинд бий болгох

1.3 Бэлчээрийг зохистой ашиглах, хамгаалах, нөхөн сэргээх, даац багтаамжийг тохируулахад чиглэсэн газар зохион байгуулалтын төлөвлөлт хийж, сум дундын отрын бүс нутаг, нөөц бэлчээртэй болох, хортон мэрэгчтэй тэмцэх оновчтой менежментийг нэвтрүүлэх

1.4 Мал эмнэлэгийн албаны тогтолцоог олон улсын жишигт нийцүүлж, эрүүл малтай аймаг болох

1.5 Хөрсний үржил шимийг нэмэгдүүлэн газрын доройтлыг бууруулж, хөрс тордох агротехникийн болон усалгааны хэмнэлттэй, үр ашигтай дэвшилтэт технологи нэвтрүүлэх замааржимс жимсгэнэ, төмс, хүнсний ногоо, үр тариа, малын тэжээлийнтариалалтыг нэмэгдүүлж, үйлдвэрлэлийг хөгжүүлэх

1.6 Малыг бүртгэлжүүлж, малын гаралтай түүхий эд бэлтгэлийн чанар стандартыг дээшлүүлж, гарал үүслийг тодорхой болгох системийг хэрэгжүүлэх

1.7 Мал эмнэлгийн лабораторийг орчин үеийн дэвшилтэт тоног төхөөрөмжөөр хангах, үндэсний тохирлын шаардлага хангасан лаборатори болгох ажлыг шат дараатайгаар зохион байгуулах.

1.8 Хөдөөгийн хүн ам, мал сүрэг, бэлчээрийн усан хангамжийг сайжруулах, зүй зохистой хэрэглээг нэвтрүүлэх.

1.9 Газар тариалангийн үйлдвэрлэлийг тогтвортой хөгжүүлж малчид, тариаланчид, жижиг дунд үйлдвэрлэл эрхлэгчдэд шаардлагатай тоног төхөөрөмжийг хөнгөлөлттэй нөхцөлөөр олгохыг дэмжин сумдад техник үйлчилгээний төв байгуулах.

**Зорилт 2:**Дэвшилтэт технологи, ногоон инноваци шингэсэн тогтвортой үйлдвэрлэлийг хөгжүүлж, хөрөнгө оруулалтыг нэмэгдүүлнэ.

2.1 Органик хүнсний нэр төрлийг нэмэгдүүлж,мал амьтан, ургамлын гаралтай түүхий эдийг анхан шатны болон эцсийн бүтээгдэхүүн болгон боловсруулах ногоон технологи бүхий үйлдвэрлэлийг бүсчлэн хөгжүүлж, экспортыг нэмэгдүүлэх

2.2 Инноваци, өндөр технологи, нэмүү өртөг шингэсэн бүтээгдэхүүн үйлдвэрлэл, үйлчилгээ, дахин боловсруулах, эко үндэсний брэнд бүтээгдэхүүн үйлдвэрлэгчийг болон бүтээлч аж үйлдвэрлэлийг төрийн болон хөнгөлөлттэй зээлийн бодлогоор дэмжих

**Зорилт 3:** Байгалийн нөөцийн хэмнэлттэй, хог хаягдал багатай, ногоон эдийн засгийн өсөлтийг дэмжсэн жижиг, дунд үйлдвэрлэлийг хөгжүүлж ажлын байрыг нэмэгдүүлнэ.

3.1 “Архангайд үйлдвэрлэв” худалдаа үйлчилгээний төв байгуулж үйлдвэрлэгчдийн бүтээгдэхүүнээ сурталчилах, зах зээлд нийлүүлэх, борлуулах сувгуудыг нээж өгөх

3.2 Байгаль орчинд ээлтэй цэвэр технологи бүхий жижиг дунд үйлдвэрийг дэмжсэн сан байгуулах

3.3 Нэмүү өртөг шингээх, хөдөө аж ахуйн бус ажил эрхлэлтийг бий болгох үүднээс газар, үр ашигтай бусад баялаг, мэдээлэл мэдлэг, санхүүгийн үйлчилгээ, зах зээл, нөөц боломжийг ашиглах эрх тэгш, баталгаатай боломжийг бүрдүүлэх замаар жижиг хэмжээний хүнсний үйлдвэрлэгчид, ялангуяа нутгийн иргэд, гэр бүлийн фермерийн аж ахуй эрхлэгчид, малчид, загасны аж ахуй эрхлэгчдийн хөдөө аж ахуйн бүтээмж, орлогыг 2030 он гэхэд 2 дахин нэмэгдүүлэх

**Зорилт 4:** Үзэсгэлэнт байгаль, түүх соёл, уламжлалт ёс заншил, нүүдэлчин ахуйн үнэт өв, нутгийн иргэдэд түшиглэсэн тогтвортой аялал жуулчлалын төв болгон хөгжүүлнэ.

4.1 Байгаль, түүх, нүүдэлчний ахуй соёл, шашин, урлагт түшиглэсэн аялал жуулчлалын гадаад, дотоодын сүлжээг бий болгон, аялагч, жуулчдын сонирхлыг татсан аяллын төрлүүдийг бүс нутгаар төрөлжүүлэн хөгжүүлж,улирлын хамаарлыг багасгах

4.2 Тогтвортой аялал жуулчлалын дэд хөтөлбөрийг боловсруулан хэрэгжүүлж, жуулчин хүлээн авах хүчин чадлыг нэмэгдүүлэн, аялал жуулчлалын гол бүс нутагт дэд бүтэц, үйлчилгээний цогцолборуудыг барьж байгуулан олон улсын стандарт шаардлагад нийцүүлэн хөгжүүлэх

4.3 Аялал жуулчлал эрхэлж буй аж ахуйн нэгжүүдийг орон нутгийн харъяалалтай болгох, орлогыг орон нутагт төвлөрүүлэх, татварын бааз суурийг нэмэгдүүлж экосистемийн тэнцвэрт байдлыг хангахад зориулах

**Зорилт 5:**Тогтвортой дэд бүтэц, болон барилга хот байгууламж, хот, суурин газруудын тэгш, хүртээмжтэй, аюулгүй тогтвортой хөгжлийг дэмжих

5.1 Ногоон барилгын стандартыг нэвтрүүлж хэрэгжүүлэх

5.2 Эрчим хүчинд хэмнэлттэй технологийг нэвтрүүлж, сэргээгдэх эрчим хүчний үйлдвэрлэлийг нэмэгдүүлэх

5.3 Дулааны станцыг байгуулах

5.4 Дэвшилтэт технологи бүхий цэвэрлэх байгууламжийг байгуулах

5.5 Мянганы замын хэвтээ тэнхлэгийн замыг гүйцээж хатуу хучилттай авто замын сүлжээг барьж, баруун бүсийг холбосон тээвэр ложистикийн төвийг байгуулах

5.6 Нисэх онгоцны буудлыг байгуулах

5.7 Бүх сум, баг, малчин өрхүүдийг интернэт, үүрэн холбооны сүлжээ, орон нутгийн телевизийн нэвтрүүлгийг хүлээн авах боломжийг бүрдүүлж, эрчим хүчний найдвартай эх үүсвэрээр хангах

5.8 Аймаг сумын төвүүдийн хот байгуулалт болон газар зохион байгуулалт, дахин болон хэсэгчилсэн төлөвлөлт, зүй ёсны эрх-сумын хөгжлийн төлөвлөгөөгногоон хөгжлийн стандартын дагууболовсруулан мөрдүүлэх

5.9 ISO 14000, ISO9001 стандартын хэрэгжилтийг дэмжих, нэгдсэн лабораторитой болох

5.10 Хотын öýâýð óñíû эх үүсвэрийí õàðóóë, хамгаалалòûã ñàéæðóóëах, õÿíàëòûí ñèñòåì íýâòð¿¿ëýí, ундны усны эх үүсвэрийн найдвартай байдлыг хангах, óñûã ç¿é çîõèñòîé хэмнэлттэй àøèãëàõ, ард иргэдийг эрүүл ахуйн шаардлагад нийцсэн усаар хангах, гадаргын ус, саарал усыг ашиглах áîäëîãûã áàðèìòëàх.

**Тогтвортой нийгмийн хөгжил**

Нийгмийн хүртээмж, жендэрийн тэгш байдлыг хангасан, тогтвортой амьдралын хэв маяг бүрдсэн, зохистой хөдөлмөр эрхлэлтийг нэмэгдүүлэн ажилгүйдэл, ядуурлыг бууруулан дундаж орлоготой өрхийн тоог нэмэгдүүлж, хүний хөгжлийн үзүүлэлтээрээ улсдаа тэргүүлсэн, эрүүл чийрэг, эрдэм боловсролтой иргэд бүхий аймаг байна.

**Зорилт 1:** Хөдөлмөр эрхлэлтийг дэмжиж, ядуурлыг бууруулан, дундаж орлоготой өрхийн эзлэх хувийг нэмэгдүүлж, тогтвортой амьдралын хэв маягийг төлөвшүүлнэ.

* 1. Ногоон ажлын байр нэмэгдүүлэхэд чиглэсэн санал санаачилгуудыг дэмжиж урамшуулах
	2. Жижиг дунд үйлдвэрлэлийг хөгжүүлэх замаар ажлын байрыг тогтвортой нэмэгдүүлэх.
	3. Ядуурлыг бууруулах дэд хөтөлбөрүүдийг хэрэгжүүлэх

**Зорилт 2:** Хүн амын бүлгүүдийн тэгш оролцоог хангаж, зохистой хөдөлмөр, хувийн бизнес эрхлэх мэдлэг, ур чадвартай залуу үеийг төлөвшүүлж, ажилгүйдлийн түвшинг бууруулан, хөгжлийн бэрхшээлтэй иргэдийн хөдөлмөр эрхлэх боломжийг бүрдүүлнэ.

 2.1 Ажиллах хүчний төлөвлөлтийг эдийн засгийн бодит салбаруудаар хийж, эрэлтэд нийцүүлэн боловсон хүчнийг бэлтгэх тогтолцоог бий болгох.

 2.2 Төрийн болон хувийн хэвшлийн хамтын ажиллагаан дээр түшиглэн өрсөлдөх чадвартай мэргэжилтэй ажилтан бэлтгэх

 2.3 Зорилтот бүлгийн хөдөлмөр эрхлэлтийг дэмжсэн төсөл хөтөлбөрийг хэрэгжүүлэх

 2.4 Гэр бүл, хүүхэд, залуучуудад ээлтэй орон нутгийг төлөвшүүлэх

 **Зорилт 3:**Хүн бүрт чанартай боловсролыг тэгш, оролцоотой хүргэх, насан турш сурч боловсрох боломжийг бүрдүүлж, дэд хөтөлбөрүүдийг хэрэгжүүлнэ.

3.1 Иргэн бүрт тогтвортой хөгжлийн боловсролыг эзэмшүүлнэ.

3.2 Сурч боловсрох, ажиллах орчин, нөхцөл боломжийг сайжруулж хөрөнгө оруулалтыг нэмэгдүүлэнсургууль, цэцэрлэгийг хүний хөгжлийн төв болгоно.

3.3 Мэдлэг, чадвар, арга зүй, хичээл зүтгэл, ёс зүйтэй багшийнхөгжлийг дэмжинэ.

3.4 Эрүүл амьдрах дадал хэвшилтэй, мэдлэг чадвартай, төлөвшсөн иргэнийг бэлтгэнэ.

**Зорилт 4:**Хүнд амд үзүүлэх эмнэлгийн мэргэшсэн тусламж үйлчилгээний тасралтгүй тэгш байдлыг ханган чанар,хүртээмжийг сайжруулж,тусламж үйлчилгээг чирэгдэлгүй хүргэнэ.

4.1 Эх, хүүхдийн эндэгдлийг бууруулна.

4.2 Халдварт болон халдварт бус өвчний эрт илрүүлэлт, дэвшилтэт, ээлтэй, шинэ технологи бүхий оношилгоо, эмчилгээ үйлчилгээг сайжруулж,нас баралтыг бууруулна.

4.3 Нийгмийн эрүүл мэндийн боловсролыг дээшлүүлж, урьдчилан сэргийлэх тогтолцоог бэхжүүлж, хүн амын дундаж наслалтыг уртасгана.

4.4 Байгалиа түшиглэсэн уламжлалт анагаах ухааныг хөгжүүлнэ.

**Зорилт 5:**Соёл, урлаг, спортын салбарыг хөгжүүлж чанар, хүртээмжийг дээшлүүлнэ.

5.1 Соёлын биет болон биет бус өвийг олж тогтоон, бүртгэн баримтжуулан, хадгалжхамгаалах, сэргээн засварлах, өвлөн уламжлуулж түгээн дэлгэрүүлнэ.

5.2 Соёл, урлагийн салбарын менежментийг сайжруулж,орон нутгийн онцлогт тулгуурласан ардын урлагийг хөгжүүлнэ.

5.3 Бүх нийтийн биеийн тамир, үндэсний болон их спортыг хөгжүүлж, иргэдийн эрүүл амьдрах орчин нөхцөл, боломжийг бүрдүүлнэ.

**Зорилт 6:**Нийгмийн даатгалын тогтолцоог боловсронгуй болгож нийгмийн даатгалын болон эрүүл мэндийн даатгалын хамрах хүрээг өргөтгөж, иргэд даатгуулагчдын нийгмийн баталгааг хаган ажиллана.

6.1 Тэтгэврийн даатгалын тогтолцоог үе шаттай, олон давхаргат тогтолцоонд шилжүүлж, даатгуулагчдын нийгмийн хамгааллыг бататгах

6.2 Эрүүл мэндийн даатгалын салбарт бие даасан байдлыг бий болгох, худалдан авагч болгон өргөжүүлэх

6.3 Эрүүл мэндийн даатгалын тогтолцоог өмчийн олон хэлбэрт шилжүүлж, даатгуулагчдын сонголтыг бий болгох, үйлчилгээний хүрээг өргөтгөх

**Байгаль орчны тогтвортой хөгжил**

Байгальд ээлтэй хандлага, дадлыг олон нийтэд төлөвшүүлэн, байгалийн нөөц баялгийг хамгаалах, хэмнэлттэй, үр ашигтай, зүй зохистой ашиглаж, нөхөн сэргээх замаар байгалийн унаган төрхийг хадгалсан ногоон бүс нутаг болно.

**Зорилт 1:** Байгаль орчныг хамгаалах, нөхөн сэргээх менежментийг сайжруулж, олон талт хөшүүргийг бий болгоно.

1.1 Ойн аж ахуйн арга хэмжээний менежментийг хэрэгжүүлж, ойн сангийн хомсдол, доройтлыг бууруулж,ойрхог чанарыг сайжруулах

1.2 Усны нөөцийн хомсдлоос сэргийлэх,бохирдлыг багасгах, зохистой ашиглах, усан орчныг хамгаалах, хүн амыг эрүүл ахуйн шаардлагад нийцсэн ундны усаар хангах нөхцлийг бүрдүүлэх

1.3 Биологийн олон янз байдлын амьдрах орчныг сайжруулж, нөөц баялгийн боломжит нөөцөд тулгуурласан ашиглалт хамгаалалтын ажлыг хийж гүйцэтгэнэ.

**Зорилт 2:**Орчны бохирдлын шалтгааныг тогтоож, шийдвэрлэх арга замыг тодорхойлж, бохирдлыг бууруулна.

2.1 Орчны бохирдлын шалтгааныг тогтоох суурь судалгааны ажлыг хийх

2.2 Хог хаягдлын хэмжээг бууруулах, байгальд ээлтэй байдлаар цэвэрлэх, ангилан ялгах, дахин ашиглах, боловсруулах

2.3 Агаарын бохирдлыг бууруулах дэд хөтөлбөрийг боловсруулж, хэрэгжүүлэх

 2.4 Төвлөрсөн шугам сүлжээнд холбогдоогүй газруудын ариун цэврийн байгууламжийг боловсронгуй болгох, байгальд ээлтэй технологид шилжүүлэх

**Зорилт 3:**Үр ашигтай хэмнэлттэй, инноваци шингэсэн цэвэр технологийн нэвтрүүлнэ.

3.1 Иргэд, аж ахуйн нэгж, байгууллагуудын санаачлан нэвтрүүлж буй дэвшилтэт технологийг сурталчилах ажлыг зохион байгуулж, бодлогоор дэмжих

3.2 Ногоон хөрөнгө оруулалтын нэмэгдүүлэх

**Зорилт 4:**Байгалийн нөөц баялаг, газар, ашигт малтмалыг зүй зохистой ашиглах, нөхөн сэргээх бодлогыг хэрэгжүүлж, хариуцлагын тогтолцоог сайжруулна.

4.1 Байгалийн нөөц баялагийг зүй зохистой ашиглахарга зүй, технологийн хэрэгжилт, хяналтыг сайжруулах

4.2 Уул уурхайн олборлолтын улмаас эвдэрсэн газрын нөхөн сэргээлтийн ажлыг эрчимжүүлэх

4.3 Гол мөрний эх, ай сав, нуур цөөрөм, ойн бүс, түүх, дурсгалын газруудыг орон нутгийн тусгай хамгаалалтанд авч хамгаалах

**Зорилт 5:** Тогтвортой хөгжлийн боловсролоор дамжуулан иргэд олон нийтэд эрх оронч үзэл,ногоон амьдралын хэвшил, байгаль орчноо хамгаалах уламжлалт ёс заншлыг төлөвшлүүлнэ.

5.1 Төрийн болон хувийн хэвшил, иргэд, иргэний нийгмийн байгууллагуудтай хамтран ажиллах

**Зорилт 6:** Уур амьсгалын өөрчлөлтийн нөлөөллийг багасгах, цаг агаарын аюулт үзэгдэл, байгалийн гамшгийн эрсдлээс урьдчилан сэргийлэх тогтолцоог сайжруулна.

6.1 Уур амьсгалын өөрчлөлтийн нөлөөллийг буруулах, дасан зохицох, үйл ажиллагааг хэрэгжүүлэх

6.2 Цөлжилттэй тэмцэх ажлыг бүх хэлбэрээр зохион байгуулах

6.3 Гамшгийн эрсдлийн менежментийг сайжруулах

**Тогтвортой засаглал**

Бүх нийтийн оролцоог хангасан, хууль ёст тогтвортой хөгжлийн нийгмийг бүрдүүлсэн, үр нөлөөтэй, хариуцлагатай оролцоо бүхий чадварлаг институцийг бүх шатанд бий болгосон, иргэдийн амар тайван, аюулгүй амьдрах орчныг хангасан, тогтвортой засаглалыг бэхжүүлнэ.

**Зорилт 1:**Монгол Улсын Тогтвортой хөгжлийн үзэл баримтлал 2030, Монголын Улсын Ногоон хөгжлийн бодлого, үйл ажиллагааны төлөвлөгөө болон “Архангай аймгийн тогтвортой хөгжлийн хэтийн зорилт2026” бодлогын баримт бичгийн хэрэгжилтийг хангах

1.1 Тогтвортой хөгжлийн хэтийн зорилтуудыг албан байгууллага, сумын хөгжлийн төлөвлөгөөнд тусган хэрэгжүүлэх

1.2 Тогтвортой хөгжил, ногоон хөгжлийн зарчмыг мөрдөх, ногоон амьдралын хэв маягийг төрийн байгууллагуудад нэвтрүүлэх

**Зорилт 2:**Төрийн бүх шатны байгууллагын манлайллыг дээшлүүлэн, мэргэшсэн, чадварлаг, ил тод, хариуцлагатай төрийн албыг төлөвшүүлж, төрийн үйлчилгээг чанартай, шуурхай хүргэж, бүх хэлбэрийн авилга, хээл хахуулаас ангид байна.

* 1. Тогтвортой хөгжлийн хэтийн зорилтын хэрэгжилтийг олон нийтэд онлайн хэлбэрээр тогтмол мэдээлж, тайлагнаж байх
	2. Жил бүр аймгийн тогтвортой хөгжлийн чуулганыг олон улсын байгууллага, хувийн болон иргэний нийгмийн байгууллагуудтай хамтран зохион байгуулах
	3. Төрийн байгууллагуудад “Ногоон оффис”-ын стандартыг хэрэгжүүлэх
	4. Төрийн байгууллагын худалдан авалтыг ногоон худалдан авалтад үе шаттайгааар шилжүүлэх
	5. Төрийн албан хаагчдын ажил дүгнэх үзүүлэлтэд тогтвортой хөгжлийн зорилтын хэрэгжилтийг тусган иргэдийн оролцоотойгоор, ил тод дүгнэнэ.

**Зорилт 3:** Тогтвортой хөгжлийн төлөөх хариуцлагатай, оролцоотой, үр нөлөөтэй хамтын ажиллагаа, түншлэлийг олон улс, үндэсний болон бүс нутгийн хэмжээнд эрчимжүүлж төр, хувийн хэвшил, иргэний нийгмийн хамтын ажиллагаа, түншлэлийг дэмжинэ.

* 1. Олон талт гадаад харилцааг өргөжүүлэн хөгжүүлэх
	2. Олон улсын төсөл хөтөлбөр, хөрөнгө оруулалтыг татах
	3. Ах дүү хотуудын хамтын ажиллагааг хөгжүүлэх, бэхжүүлэх

**Зорилт 4:** Төрийн бодлогын залгамж чанар, салбар хоорондын уялдаа холбоо, бодлогын хэрэгжилтийг хангах, хяналт үнэлгээний үр дүнг сайжруулах

4.1 4.1 Төрийн бүх шатны байгууллагын хүний нөөцийн сонгон шалгаруулалтыг нээлттэй ил тод болгоно

4.2 Төрийн үйлчилгээг иргэдэд хүргэдэг төрийн захиргааны анхан шатны нэгж багийн төвүүдийг бэхжүүлэх “Багийн хөгжлийн хөтөлбөр”-ийг хэрэгжүүлнэ.

4.3 Нэг цонхны үйлчилгээний хэрэгжилтийг эрчимжүүлэн, явуулын нэг цэгийн үйлчилгээг өргөжүүлж, төрийн үйлчилгээг малчдад хөнгөн шуурхай хүргэх ажлыг зохион байгуулна

4.4 Төрийн байгууллагуудын үйл ажиллагааны хяналт шинжилгээ, үнэлгээ, дотоод аудитын үр нөлөөг дээшлүүлнэ.

**Зорилт 5:** Хуулийг дээдэлж,хүн бүр хуулиар хамгаалуулах тэгш боломжоор хангагдах

5.1 Хуулийг дээдэлж нийгмийн хөгжил дэвшилд иргэдийн эрх тэгш оролцоог хангаж

5.2 Хүүхдэд ээлтэй засаглалыг бэхжүүлж, шийдвэр гаргах түвшинд хүүхдийн оролцоог нэмэгдүүлэх.

5.3 Гамшгийн аюулаас аврах, хор уршгийг арилгах, хойшлуулшгүй сэргээн бомгох нөөц бүрдүүлэх чадавхийг нэмэгдүүлнэ.

**Тогтвортой хөгжлийн хэтийн зорилтыг хэрэгжүүлэх зарчмууд**

* Байгаль ээлтэй хандлага, дадлыг төлөвшүүлэх, ногоон өсөлтийг бий болгоход иргэдийн оролцоог хангах, тогтвортой хөгжлийн боловсролын дэмжих
* Нөөцийг хэмнэлттэй, үр ашигтай, зохистой ашиглах, цэвэр технолгийг дэмжих
* Байгаль ээлтэй хандлага, дадлыг төлөвшүүлэх, ногоон өсөлтийг бий болгоход иргэдийн оролцоог хангах
* Ногоон хөгжил, тогтвортой хөгжлийн үзэл баримтлалд нийцүүлэн бодлого, төлөвлөлт, хэрэгжилийг хангах, ил тод, хариуцлагатай, хяналттай байх
* Түншлэл нь бүх зорилго, зорилтуудыг хэрэгжүүлэхэд олон нийтийн идэвхтэй оролцоо, дэмжлэгийг эрчимжүүлж, төр, хувийн хэвшил, иргэний нийгэм, иргэн, олон улсын байгууллага болон бусад оролцогч талыг нэгтгэн хамтран ажиллана.

# **Дөрөвдүгээр бүлэг. Хэрэгжүүлэх үе шат**

Тогтвортой хөгжлийн хэтийн зорилтын2 үндсэн үе шаттайгаар хэрэгжүүлнэ:

1 дүгээр үе шат: Тогтвортой хөгжлийн үндсийг тавих үе, 2016-2020 он

2 дугаар үе шат: Тогтвортой хөгжилд шилжих үе, 2021-2026 он

1-р үе шат. шатанд иргэдийн ногоон иргэншил, тогтвортой хөгжлийн боловсролыг бүх шатанд олгож, хүмүүсийн ухамсрыг төлөвшүүлэх, хүн рүү чиглэсэн үйл ажиллагаа эрчимжүүлнэ. Дэд бүтэц болон хөгжлийн суурь судалгаануудыг бүрэн хийж гүйцэтгэн, ногоон өсөлтийг бий болгоход татвар, эдийн засгийн хөшүүргүүд, нөхцөл боломжийг бүрдүүлсэн байна.

2-р үе шат. Бүтээн байгуулалтын он жилүүд байхаар төсөөлж байгаа бөгөөд олсон амжилтыг баталгаажуулж цаашид хөгжүүлэхэд оршино.

# **Тавдугаар бүлэг.Үр нөлөө, шалгуур үзүүлэлт**

**Архангай аймгийн ногоон хөгжлийн шалгуур үзүүлэлт, хүрэх үр дүн**

|  |  |  |  |  |
| --- | --- | --- | --- | --- |
| No |  Шалгуур үзүүлэлт | 2016 он/хувиар/ | 2020 он /хувиар/ | 2030 он /хувиар/ |
| 1 | Эрчим хүчний суурилагдсан хүчин чадалд сэргээгдэх эрчим хүчний эзлэх хувь | 1,5% | 20 | 30 |
| 2 | Барилгын дулааны алдагдлын  бууралт, хувь | 75% | 30 | 15 |
| 3 | Хог хаягдлын дахин боловсруулалтын хэмжээ, хувь | 0% | 20 | 40 |
| 4 | Ногоон хөгжилд зарцуулах зардлын дотоодын нийт бүтээгдэхүүнд эзлэх хувь | 0% | 2 | 3 |
| 5 | Шинжлэх ухаан, технологийн судалгаанд зарцуулах зардлын дотоодын нийт бүтээгдэхүүнд эзлэх хувь | 0% | 2 | 3 |
| 6 | Ногоон худалдан авалтын эзлэх хувь | 0% | 20 | 30 |
| 7 | Тусгай хамгаалалттай газар нутгийн хэмжээ, хувь | 25% | 35% | 60% |
| 8 | Байгаль орчныг хамгаалах, нөхөн сэргээх хөрөнгө оруулалтыг нэмэгдүүлэх хувь | 30% | 40% | 58% |
| 9 | Нийт газар нутагт ойгоор бүрхэгдсэн талбайн эзлэх хувь | 18,3% | 18,3% | 18,5% |
| 10 | Баталгаат ундны усаар хангагдах хүн амын эзлэх хувь | 46,7% | 80 | 90 |
| 11 | Сайжруулсан ариун цэврийн байгууламжид хамрагдах хүн амын эзлэх хувь | 29,6% | 40 | 60 |
| 12 | Ядуурлын түвшин |  | 24 | 15 |
| 13 | Хот, бусад суурин газрын ногоон байгууламжийн талбайн эзлэх хувь | 19% | 15 | 30 |
| 14 | Дотоодын нийт бүтээгдэхүүнд хөдөө аж ахуй, боловсруулах үйлдвэрлэлийн эзлэх хувь /Барилга орсон дүнгээр/ | 75.8% | 80,5% | 85,5% |
| 15 | Хөдөлмөрийн нэгж бүтээгдэхүүн үйлдвэрлэлийн үнэ цэнэ (фермийн аж ахуй/ бэлчээрийн мал аж ахуйн/ ойн аж ахуйн нэгжийн хүчин чадлаар (тогтмол ам.доллараар хэмжигдэх) |  |  |  |
| 16 | Эхийн эндэгдлийн түвшин /100,000 амьд төрөлт тутамд/ | 102.2 | 0 | 0 |
| 17 | Нялхсын эндэгдлийн түвшин /1000 амьд төрөлт тутамд/ | 18.9 | 16 | 14 |
| 18 | 5 хүртэлх насны хүүхдийн эндэгдлийн түвшин (1000 амьд төрөлт тутамд / | 27.6 | 21.0 | 18 |
| 19 | Чихрийн шижин өвчний эрт илрүүлгийн хамралтын хувь | 61.4 | 70,0 | 80,0 |
| 20 | Хөхний хорт хавдрын эрт илрүүлгийн хамралтын хувь | 74.4 | 85,0 | 95,0 |
| 21 | Умайн хүзүүний хорт хавдрын эрт илрүүлгийн хамралтын хувь | 61,8 | 70,0 | 85,0 |
| 22 | Сүрьеэгийн өвчлөлийн түвшин, 10000 хүн амд  | 7.5 | 5.0 | 4,0 |
| 23 | Урьдчилан сэргийлэх үзлэгийн хувь | 39.6 | 55 | 60 |
| 24 | Хорт хавдрын шалтгаант нас баралтын түвшин, 100000 хүн амд  | 146.6 | 123 | 80 |
| 25 | Артерийн гипертензийн эрт илрүүлгийн хувь | 73,2 | 85.0 | 95.0 |
| 26 | (1) цахилгаан, (2) сурган хүмүүжүүлэх зорилготой интернэт, (3) ундны ус, (4) ариун цэврийн үндсэн байгууламж, (5) гар угаах төхөөрөмжөөр хангагдсан сургуулиудын эзлэх хувь |
| ЕРӨНХИЙ БОЛОВСРОЛЫН СУРГУУЛЬ |  |  |  |
|  | Цахилгаан | 100% | 100% | 100% |
|  | Интернет- Шилэн кабель Модем | 249 | 33 | 33 |
|  | Усан хангамж – Төвлөрсөн  Зөөвөр-худаг Зөөвөр-гол гэх мэт  | 91212 | 9240 | 33 |
|  | Ариун цэврийн байгууламж-Төвлөрсөн Задгай | 1518 | 258 | 33 |
|  | Гар угаах төхөөрөмжөөр хангагдсан- Орчин үеийн Энгийн | 1518 | 288 | 33 |
| Цэцэрлэг |  |  |  |
|  | Цахилгаан | 100% | 100% | 100% |
|  | Интернет- Шилэн кабель Модем | 133 | 2013 | 33 |
|  | Усан хангамж – Төвлөрсөн  Зөөвөр-худаг Зөөвөр-гол гэх мэт  | 15810 | 2580 | 3300 |
|  | Ариун цэврийн байгууламж-Төвлөрсөн Задгай | 2310 | 330 | 330 |
|  | Гар угаах төхөөрөмжөөр хангагдсан- Орчин үеийн Энгийн | 2310 | 330 | 330 |
| 27 | Нэг хүнд ногдох ДНБ-ий өсөлт | 7,8% | 8,9% | 10% |
| 28 | Аялал жуулчлалаас олсон ДНБ -ний түвшин (нийт өсөлт болон ДНБ-д эзлэх хувь) ба аялал жуулчлалын салбар дахь ажлын байрны тоо, (нийт ажлын байр болон ажлын байрны өсөлтөнд эзлэх хувь), хүйсээр | 40% | 50% | 72% |
| 29 | Нийт нэмүү өртөгт боловсруулах аж үйлдвэрийн салбарын нэмүү өртгийн эзлэх хувь /Барилгын салбар орёон дүнгээр/ | 15,2% | 18,2% | 20,5% |
| 30 | Биологийн төрөл зүйлийг хамгаалах болон экосистемийн тогтвортой ашиглалтанд зарцуулсан төсвийн зарлага болон хөгжлийн албан ёсны тусламж | 13,4% | 25% | 40% |
| 31 | Төрийн албанаас авсан сүүлийн үйлчилгээндээ сэтгэл хангалуун байгаа хүн амын эзлэх хувь  |  |  |  |
| 32 | Тогтвортой хөгжлийн зорилтууд, эсхүл баталгаат хамгааллын зорилтуудыг тусгасан үндэсний болон хөрөнгө оруулалтын бодлогын шинэчлэлийн тоо |  |  |  |

# **Зургаадугаар бүлэг. Хэрэгжүүлэх үйл ажиллагаанд шаардагдах хөрөнгийн хэмжээ, санхүүжилтийн эх үүсвэр**

Тогтвортой хөгжлийн цогц бодлогыг хэрэгжүүлэхд санхүүгийн олон талт эх үүсвэрийг ашиглана. Үүнд:

* Засгийн газар хоорондын гэрээгээр хэрэгжих олон улсын зээл, буцалтгүй тусламж
* Орон нутгийн хөгжлийн сан, хөгжлийг дэмжих бусад сангууд
* Засгийн газрын тусгай сангууд
* Гадаадын хөрөнгө оруулалт
* Хувийн хэвшлийн хөрөнгө оруулалт
* Иргэний нийгмийн байгууллага
* Олон улсын сангууд тухайлбал, Боловсролын Глобаль түншлэл (GPE), Хүрээлэн буй орчны глобаль сан (GEF), Уур амьсгалын өөрчлөлтийн тусгай сан, Ногоон уур амьсгалын сан, дасан зохицох сан, гамшгийн бууруулах, даван туулах глобаль сан, Юнеско
* Хуулиар зөвшөөрөгдсөн бусад эх үүсвэр

# **Долдугаар бүлэг. Хэрэгжилтийг хяналт-шинжилгээ, үнэлгээний төлөвлөгөө**

7.1 Хэрэгжилтийн удирдлага: Тогтвортой хөгжлийн хэтийн зорилтыг хэрэгжүүлэх аймгийн “Тогтвортой хөгжлийн зөвлөл”-тэй байна. ТХ-ыг хэрэгжүүлэх аймгийн зөвлөл. Уг ТХ зөвлөл нь хөтөлбөрийг хэрэгжүүлэх ажлыг аймгийн хэмжээнд удирдан зохион байгуулж, салбар хоорондын зохицуулалт хийх, үйл ажиллагааны хэрэгжилт, гүйцэтгэлд хяналт тавих, оролцогч талуудыг удирдлага, зөвлөмжөөр хангах үүрэг хүлээнэ. Зөвлөлийг аймгийн Засаг даргын захирамжаар байгуулна. Тогтвортой хөгжлийн зөвлөлийн байнгын ажиллаагааг хангах, зохицуулах, бичиг баримтыг бэлтгэх үүргийг нарийн бичгийн дарга хариуцна. Тогтвортой хөгжлийн зөвлөл нь зохион байгуулалт, хэрэгжилт хариуцсан хороо, санхүүжилт хариуцсан хороо, хяналт үнэлгээний хороо гэсэн гурван хороотой байна. Эдгээр хороодууд эрх, үүрэг, хариуцлага, төлөвлөх, тайлагнах хугацааг нарийвчлан заасан ажлын удирдамжтай байна.

7.2 Хөгжил бодлого төлөвлөлтийн хуулийн 7.5 дахь заалтын дагуу төрийн захиргааны төв байгууллага өөрийн эрхлэх асуудлын хүрээнд уг ТХХЗ-ын хэрэгжилтийн явцад хоёр жил тутамд хяналт-шинжилгээ, үнэлгээ хийж, тайланг санхүү, төсвийн асуудал эрхэлсэн төв байгууллагад хүргүүлнэ.

АРХАНГАЙ АЙМАГ ЦЭЦЭГЛЭН ХӨГЖИЖ,

ИРГЭН БҮР ЭРҮҮЛ ЭНХ АЗ ЖАРГАЛТАЙ АМЬДРАХ БОЛТУГАЙ